પરિસ્થિતિ પામી ગયેલા અશોક ભટ્ટ તરત વચ્ચે પડયા અને તેમણે નરેન્દ્ર મોદીને કોર્ડન કરી ત્યાંથી જતા રહેવાનો ઈશારો કર્યો, પણ હવે ટોળુ નાનું હોવા છતાં તેમનો ગુસ્સો વધારે હતો, બધા મોદી તરફ જવાનો પ્રયત્ન કરતા હતા, અશોક ભટેટ, ગોરધન ઝડફિયા, કાળુ સોલંકી અને જેઠા ભરવાડે માનવ સાંકળી બનાવી નરેન્દ્ર મોદીને ઘેરી લોકોથી બચાવવાનો પ્રયત્ન કર્યો, અને તેઓ મોદીને રીતસર ધક્કા મારી ટોળાથી બચાવી તેમની કાર સુધી લઈ ગયા અને તેમણે નરેન્દ્ર મોદીને યાર્ડમાંથી ભગાડી દીધા, કેટલાક યુવકોએ કારના બોનેટ ઉપર હાથ પછાડયા તો કેટલાક કારની પાછળ પણ દોડયા, પણ નરેન્દ્ર મોદી ત્યાંથી નિકળી ગયા.